**Navodilo - četrtek, 2.4.**

**NIT – Kaj je komu hrana?**

Navodil je kar veliko**, počasi in postopoma** sledi in delaj pa bo šlo. Samega tvojega dela pa ni toliko, kot zgleda.

1. **Razmisli** kaj pomeni beseda MESOJEDEC in kaj RASTLINOJEDEC?
2. V zvezek **napiši** naslov KAJ JE KOMU HRANA in datum 2. 4. nato **zapiši** svoje razmišljanje o gornjih dveh besedah.
3. **Oglej** si razlagi na posnetkih. **Dobro** in **natančno** **poslušaj** in **reši** spodnji nalogi:
* **Podčrtaj trditve, ki veljajo za mesojedca, če pišeš v zvezek, zapiši samo trditve, ki držijo.**

Imajo majhno ustno odprtino, ker jedo majhne živali.

Imajo ostre špičaste zobe, da svoj plen lažje raztrgajo.

Prehranjujejo se z drugimi živalmi.

Imajo dolgo prebavno cev, ker se meso dolgo prebavlja.

Vsi mesojedci imajo dlako.

Mesojedci pogosto jedo tudi travo in druge rastline.

* **Odgovori na vprašanja**

Deževnik in slon spadata med rastlinojedce. Katere so podobnosti in razlike med njima?

Kdo ima daljše črevo, mesojedci ali rastlinojedci? Kaj lahko iz tega sklepamo?

Čebela je rastlinojedec, vendar nima zob. Zakaj?

1. **Odpri** učbenik in **preberi** na straneh 70. in 71 do prehranjevalne verige.

Kdo so plenilci? **Odgovori** v zvezek.

1. **Oglej** si in **poslušaj** razlago na posnetku o prehranjevalni verigi. Razlaga je povzeta po učbeniku od Prehranjevalne verige naprej do konca strani 74.

 Ker vas v Tedenski nalogi čaka tudi risanje prehranjevale verige, si **oglejte** vsaj prvi del razlage (do 1 minute in 30 sekund), da jo boste lahko narisali.

<https://drive.google.com/file/d/1kZo0KXA73ZKVTCd6Ll90Yy5VSCdLuHJo/view>

**SLJ**

1. Še ena uganka

O kom pišem?

Je pravljičar, rodil se je na današnji dan leta 1805, želel je postati pesnik in igralec, svetovno slavo so mu prinesle pravljice, ki so prevedene v več kot 125 jezikov.

Rešitev in nadaljevanje navodila se skriva [tukaj](SLJ%20DL.docx).

1. Pa še ena naloga za opis rastline, da vam bo jutri lažje šlo pri tedenski nalogi, če je še niste naredili.

**Preberi** povedi. **Določi** pravilno zaporedje povedi in jih **oštevilči** od 1 do 10 (**tega ti v zvezek ni potrebno pisati**). **Zapiši** urejeno besedilo in ga **naslovi**. Delaj odstavke. V zvezek **napiši** samo datum, podnaslov, ki je ime opisane rastline.

|  |  |
| --- | --- |
|  | Raste na vlažnih travnikih, ob poteh in med poljščinami. |
|  | V zemlji ima kratko korenino. |
|  | Kamilica cveti od junija do avgusta. |
|  | Na njem so dvojno ali trojno pernato narezani listi. |
|  | Zraste od 20 do 50 cm visoko. |
|  | Kamilica hitro ublaži bolečine v želodcu in ga pomirja. |
|  | Na koncu stebelnih poganjkov je eno koškasto socvetje , v katerem je veliko število majhnih, rumenih cvetov, na robu pa venec belih cvetov. |
|  | Prava kamilica ali *Matricaria camomilla* je enoletnica. Spada v družino nebinovk. |
|  | Nad zemljo se razvije močno razraslo steblo. |
|  | Uporabljamo jo tudi pri pripravi parne kopeli pri obolenju dihalnih poti. |

 **MAT – Ekvivalenti ulomki** priloga

1. Danes se boste naučili nekaj o posebnih ulomkih. Rečemo jim **ekvivalentni ulomki.** Na [POVEZAVI](http://osig.splet.arnes.si/files/2020/03/5bMATDeli-celote-ekvivalentni-ulomki.pptx) si **poglejte** razlago (spodaj je tudi PPT).
2. V zvezek pred ogledom napiši podnaslov **Ekvivalentni ulomki** (»Šment, to je pa res težka beseda.«) Ko boš prišel/a do 11. strani (diapozitiva), **prepiši** ulomke. **Prepiši** jih še z 12. in 13. strani.
3. Naslednje matematične probleme **prepiši** v zvezek in jih **reši**.
1. Nariši pravokotnik s stranicama a = 10 cm, b = 4 cm. Razdeli ga na petine. Nato 1/5 pobarvaj z rdečo barvico, 2/5 pa z zeleno. Kolik del pravokotnika ni pobarvan?
2. Knjiga ima 120 strani. Ilustracije so na 1/4 vseh strani. Koliko strani je ilustriranih? Na koliko straneh je le besedilo?
3. Mija zbira razglednice. Imela jih je 80. Prijateljici Lari je dala 3/8 razglednic, prijatelju Alešu pa 1/4 razglednic. Koliko razglednic ima še Mija?

Danes je kar veliko dela, upam, da boš zmogel/a. Vmes ne pozabi na gibanje, lahko karkoli, ti pa pošiljam še eno zanimivo [povezavo](Kro%C5%BEna%20vadba.docx).